CELEX: 32021D1910
Language: bg
Date: 2021-11-04 00:00:00
Title: Решение за изпълнение (ОВППС) 2021/1910 на Съвета от 4 ноември 2021 година за прилагане на Решение (ОВППС) 2015/1333 относно ограничителни мерки с оглед на положението в Либия

4.11.2021   
               
               
                  BG
               
               
                  Официален вестник на Европейския съюз
               
               
                  LI 389/3
               
            
         РЕШЕНИЕ ЗА ИЗПЪЛНЕНИЕ (ОВППС) 2021/1910 НА СЪВЕТА
         от 4 ноември 2021 година
         за прилагане на Решение (ОВППС) 2015/1333 относно ограничителни мерки с оглед на положението в Либия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 31, параграф 2 от него,
         като взе предвид Решение (ОВППС) 2015/1333 на Съвета от 31 юли 2015 г. относно ограничителни мерки с оглед на положението в Либия и за отмяна на Решение 2011/137/ОВППС (1), и по-специално член 13, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 31 юли 2015 г. Съветът прие Решение (ОВППС) 2015/1333.
                  
               
                     (2)
                  
                  
                     На 25 октомври 2021 г. комитетът към Съвета за сигурност на ООН („СС на ООН“), създаден съгласно Резолюция 1970 (2011) на СС на ООН, добави едно лице в списъка на лицата и образуванията, подлежащи на ограничителни мерки.
                  
               
                     (3)
                  
                  
                     Поради това приложения I и III към Решение (ОВППС) 2015/1333 следва да бъдат съответно изменени,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложения I и III към Решение (ОВППС) 2015/1333 се изменят съгласно предвиденото в приложението към настоящото решение.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
         
         
            Съставено в Брюксел на 4 ноември 2021 година.
            
               
                  За Съвета
               
               
                  Председател
               
               G. DOVŽAN
            
         
         
            (1)  OВ L 206, 1.8.2015 г., стр. 34.
      
      
         
            ПРИЛОЖЕНИЕ
            Следното лице се добавя към списъка в приложение I и приложение III към Решение (ОВППС) 2015/1333:
            
               „29: Име: 1: Osama 2: Al Kuni 3: Ibrahim 4: няма данни
               
               
                  Титла/звание: Управител на центъра за задържане Al Nasr в Zawiyah Длъжност: няма данни Дата на раждане: 4 април 1976 г.Място на раждане: Триполи, Либия Достоверен псевдоним: а) Osama Milad б) Osama al-Milad в) Osama Zawiya г) Osama Zawiyah д) Osama al Kuni Недостоверен псевдоним: няма данни Гражданство: Либия Паспорт номер: няма данни Национален идентификационен номер: няма данни Адрес: Zawiyah, Либия Дата на включване в списъка: 25 октомври 2021 г.Друга информация: Като фактически управител на центъра за задържане Al Nasr засегнатото лице пряко и/или чрез подчинени лица е участвало във или е предоставяло подкрепа за действия, които нарушават приложимото международно право в областта на правата на човека, или действия, които представляват нарушения на правата на човека в Либия. Засегнатото лице е действало за, от името или под ръководството на две включени в списъка лица, неразривно свързани с дейностите по трафик на хора на мрежата Zawiyah, а именно Mohamed Kashlaf (LYi.025) и Abdulrahman al Milad (LYi.026). Включен в списъка съгласно точки 15 и 17 от Резолюция 1970 (забрана за пътуване, замразяване на активи).
               Включен в списъка съгласно точка 11, буква а) и точка 11, буква е) от Резолюция 2213 (2015); точка 11 от Резолюция 2441 (2018).
               
                  Допълнителна информация
               
               Като фактически управител на центъра за задържане Al Nasr засегнатото лице пряко и/или чрез подчинени лица е участвало във или е предоставяло подкрепа за действия, които нарушават приложимото международно право в областта на правата на човека, или действия, които представляват нарушения на правата на човека в Либия. Засегнатото лице е действало за, от името или под ръководството на две включени в списъка лица, неразривно свързани с дейностите по трафик на хора на мрежата Zawiyah, а именно Mohamed Kashlaf (LYi.025) и Abdulrahman al Milad (LYi.026). От години центърът за задържане Al Nasr в Zawiyah е посочван в публичното пространство и в поверителни доклади, описващи тежкото положение на мигрантите и лицата, търсещи убежище, в Либия, включително изтезания, сексуално и основано на пола насилие и трафик на хора. Хуманитарните организации и жертвите на трафик последователно определят засегнатото лице като фактически управител на центъра за задържане. По отношение на три лица, които са работили в центъра за задържане Al Nasr, са произнесени присъди за лишаване от свобода за изтезание на мигранти в центъра за задържане.“